Πίτσα σε αραβική με ντοματίνια, γραβιέρα και ρίγανη
Πίτσα σε αραβική, ιδανική συνταγή για γρήγορο και εύκολο γεύμα για όλες τις ώρες της ημέρας.
1 μεγάλη αραβική πίτα, 4-5 ντοματίνια, κομμένα στα 2 ή στα 4 (ανάλογα με το μεγεθός τους), 2-3 μανιτάρια λευκά, σκουπισμένα με νοτισμένο πανί και κομμένα σε λεπτές φέτες, 3 κουτ. σούπας ελαιόλαδο, 1 φρέσκο κρεμμυδάκι, ψιλοκομμένο, 3 κουτ. σούπας γραβιέρα της προτίμησής μας, τριμμένη, μερικά φυλλαράκια φρέσκιας ρίγανης ή λίγη ξερή, τριμμένη, αλάτι, φρεσκοτριμμένο πιπέρι
Προθερμαίνουμε τον φούρνο στους 200ο C.Βάζουμε την αραβική πίτα πάνω σε ένα ταψί στρωμένο με λαδόκολλα.Αλείφουμε την πίτα με ένα πινέλο με 1 κουταλιά λάδι.Σκορπίζουμε τα ντοματίνια, τα μανιτάρια και το ψιλοκομμένο κρεμμύδι, πασπαλίζουμε με το τυρί, περιχύνουμε με το υπόλοιπο λάδι και φουρνίζουμε για 6-8 λεπτά ή μέχρι να λιώσει το τυρί και να ροδίσει η πίτα χωρίς να καεί.Ξεφουρνίζουμε και πασπαλίζουμε με τη ρίγανη και φρεσκοτριμμένο πιπέρι.Σερβίρουμε αμέσως και συνοδεύουμε με πράσινη σαλάτα.
Αλεύρι (ζύμες),Ντομάτα,Τυρί